Norjan läänit

Norjan läänit () muodostavat Norjan aluehallinnon korkeimman tason ja niitä on yksitoista, ja ne jakaantuvat edelleen 356 kuntaan. Pääkaupunki Oslo muodostaa sekä oman lääninsä että kuntansa.

Lääneillä on alkujuurensa kuningas Sverre Sigurdinpojan (1184–1202) aikaisissa ylimysten valtapiireissä, jolloin nimenä oli lääni (). Maunu VI Lainparantaja muutti hallintoa niin, että lääninherrat olivat selvemmin kuninkaan alamaisia.

Norjan läänit 1.1.2020 alkaen 
Pohjois-Norja
18 Nordlandin lääni
54 Tromssan ja Finnmarkin lääni
Sørlandet
42 Agderin lääni
Trøndelag
50 Trøndelagin lääni
Vestlandet
15 Møren ja Romsdalin lääni
11 Rogalandin lääni
46 Vestlandin lääni
Østlandet
34 Innlandetin lääni
03 Oslo
38 Vestfoldin ja Telemarkin lääni
30 Vikenin lääni

Norjan läänit (1919–2019)
Norjan läänit () olivat Norjan ylimmän tason hallintoalueita vuosina 1919–2019, kunnes ne korvasi uudet läänit 1. tammikuuta 2020 alkaen. Niitä oli 18 kappaletta, ja ne jakaantuivat edelleen 428 kuntaan. Pääkaupunki Oslo oli sekä oma lääninsä että kunta.

Lääneillä oli virallinen numeronsa vuodesta 1919 alkaen, ja niitä oli alun perin 20 kappaletta. Numero 13 oli käyttämättömänä vuodesta 1972, kun Bergen liitettiin osaksi Hordalandin lääniä ja numerot 16 ja 17 vuodesta 2018, kun Etelä-Trøndelagin ja Pohjois-Trøndelagin läänit yhdistyivät Trøndelagin lääniksi (nro 50). Tässä listassa ovat läänit ja niiden pääkaupungit. Kartassa ovat läänien rajat.

 Østfoldin lääni – Sarpsborg
 Akershusin lääni – Oslo
 Oslo (lääni ja kaupunki)
 Hedmarkin lääni – Hamar
 Opplandin lääni – Lillehammer
 Buskerudin lääni – Drammen
 Vestfoldin lääni – Tønsberg
 Telemarkin lääni – Skien
 Itä-Agderin lääni – Arendal
 Länsi-Agderin lääni – Kristiansand
 Rogalandin lääni – Stavanger
 Hordalandin lääni – Bergen
  Sognin ja Fjordanen lääni – Leikanger
 Møren ja Romsdalin lääni – Molde
 Etelä-Trøndelagin lääni – Trondheim
 Pohjois-Trøndelagin lääni – Steinkjer
 Nordlandin lääni – Bodø
 Tromssan lääni – Tromssa (Tromsø)
 Finnmarkin lääni – Vesisaari (Vadsø)

Lähteet

Katso myös 
 Norjan läänit 1308–1662
 Norjan piirit